所有對於愛滋病同禽流感嘅擔心
都係好合理嘅
而我哋稍後亦會從 Brilliant 醫生
聽到有關嘅嘢
不過，而家我想講嘅係另一啲流行病
就係心血管疾病、糖尿病同高血壓
而且對於 95% 以上嘅患者嚟講
只要改變飲食習慣同生活作息
呢啲病完全係可以預防嘅
但現正發生嘅事就係慢性病開始全球化
其他國家嘅人嘅飲食同生活方式
甚至死亡方式
都開始同我哋相似
例如短短一代人嘅時間
亞洲已經由其中一個心臟病、肥胖
同糖尿病發病率極低嘅地區
變成發病率極高嘅地區
喺非洲，患心血管疾病嘅人數
等同於喺大多數國家
死於愛滋病嘅人數
所以呢個係一個關鍵時刻
我哋必須做一個重要嘅改變
去影響幾百萬人嘅生命
同埋喺全球實施預防性醫學
心血管疾病導致嘅死亡人數
比其他疾病加起嚟仲要高
呢樣嘢唔單止喺我哋嘅國家
全世界亦一樣
不過對絕大多數人嚟講
心血管疾病係完全可以避免嘅
甚至可以醫好
喺過去接近二十九年
我哋以一啲高科技、昂貴
先進嘅方法證明咗
透過改變飲食同生活作息
呢啲非常簡單、原始、低成本嘅
治療方法有幾大嘅威力
例如對比一年前同一年後嘅
定量動脈造影術
同埋心臟正子掃描
幾個月前，我們發表第一份研究
指出只需透過改變飲食同生活習慣
你就能夠停止或者逆轉前列腺癌擴散
令到 70% 嘅癌細胞縮小
或者停止生長
相對之下，對照組只有 9%
喺呢啲磁力共振造影同埋光譜分析裏邊
紅色係前列腺癌細胞活動
可以見到佢喺一年後減少咗
現時癡肥非常流行
影響到三份之二嘅成人同 15% 嘅兒童
特別令我擔心嘅係
過往十年糖尿病人數已經上升咗 70%
我哋可能係第一個代人
見到細路短命過我哋
咁係好可悲
而且呢個情況其實係可以避免
呢啲並唔係選舉結果
而係各州肥胖人口統計
由 85、86、87 年起計
呢啲資料取自美國疾病管制
暨預防中心網站——
88、89、90、91 年
一個新嘅分類 ——
92、93、94、95、96 年
97、98、99、2000、2001
——越嚟越差
我哋一直喺度退化（笑聲）
而家我哋可以為到呢樣做啲乜呢？
我哋發現亞洲嘅飲食習慣
可以預防心臟病同癌症
但亞洲人都開始食得好似我哋咁
因此佢哋都開始病到好似我哋咁
我一直有同好多大型飲食公司合作
佢哋可以令食用健康食品變得
樂趣、吸引、流行、有口感又方便
例如，我擔任麥當勞、百事可樂
康尼格拉食品、Safeway 嘅
諮詢董事會嘅主席
嚟緊仲會做埋台爾蒙食品
諮詢董事會主席
佢哋發現健康食品市場充滿商機
你喺麥當勞見到嘅沙律
就係我哋嘅成果
佢哋將會有亞洲款式嘅沙律
喺百事可樂公司
三分二嘅營業增長
嚟自佢哋改良咗嘅食品
所以如果我哋可以咁做
我哋就可以慳返好多資源
去買我哋真正需要嘅藥物
去治療愛滋病、瘧疾，或者禽流感
多謝各位！